Diari Oficial de la Generalitat Valenciana


Sumari del DOGV 2418, del 31-12-1994 (1994/833445)

ORDRE de 30 de desembre de 1994, de la Conselleria d'Administració Pública, per la qual es regulen els horaris d'espectacles i establiments públics.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/12/30/(6)/dof/vci/html**

### Dades del document

Número de DOGV
:   2418

Data del DOGV
:   31-12-1994

Secció del DOGV
:   DISPOSICIONS GENERALS

Número del document
:   1994/833445


Data del document
:   30-12-1994

Organisme emissor
:   Conselleria d'Administració Pública

Tipus de document
:   Ordre

Correcció d'errades

Anàlisi jurídica

ORDRE de 30 de desembre de 1994, de la Conselleria d'Administració Pública, per la qual es regulen els horaris d'espectacles i establiments públics.   
L'article 14 de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives, estableix que l'horari general dels establiments públics, espectacles i activitats recreatives es determinarà mitjançant una ordre del departament de la Generalitat Valenciana competent en la matèria, d'acord amb les característiques dels establiments, els usos socials, les distintes estacions de l'any, les festes tradicionals i els dies laborals, festius i vespres de festius.  
Pel Decret 210/1993, de 9 de novembre, fou objecte de desplegament reglamentari el precepte abans esmentat que atribueix una major participació als ajuntaments en el tema de la fixació dels horaris; també s'hi establí el procediment per a la concessió d'ampliacions i reduccions de l'horari general, en els supòsits indicats en l'esmentat decret.  
L'ordre que ha regit l'horari general durant 1994, aspirava a tenir una vocació de futur, intentant que l'horari plasmat en conjunt poguera seguir regint en altres anualitats. No obstant això, ens trobem en l'actualitat amb la publicació del Decret 251/94, de 7 de desembre, del Consell de la Generalitat Valenciana, pel qual s'aprova el Catàleg d'Espectacles, Establiments Públics i Activitats Recreatives i es regula el Registre d'Empreses, Locals i Titulars. L'esmentat decret realitza una enumeració no exhaustiva dels espectacles i activitats recreatives que són objecte de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives, per aquest motiu, cal afegir nous grups de locals als indicats en l'Ordre de 27 de desembre de 1993.  
D'altra banda, el temps transcorregut des de l'entrada en vigor de l'ordre abans esmentada, ha servit d'experiència pel que fa a l'adaptació dels horaris a la realitat social. Per això, aquesta ordre no deroga en la seua totalitat el que estableix la del 27 de desembre de 1993, sinó únicament es limita a afegir establiments en els grups de locals o activitats, i manté la resta de l'articulat, es fixa també un horari que denominem d'hivern, el qual regirà des de l'1 d'octubre al 30 d'abril, i un horari d'estiu des de l'1 de maig al 30 de setembre.  
Per tot això, i després de l'informe de la Comissió d'Espectacles i Activitats Recreatives de la Comunitat Valenciana, en la reunió de data 21 de desembre de 1994 i fent ús de les atribucions que tinc conferides,  
ORDENE:  
Article primer  
Els espectacles, festes i establiments públics podran exercir la seua activitat com a màxim d'acord amb les hores indicades en els següents quadres:  
Horari d'hivern  
Des de l'1 d'octubre fins el 30 d'abril:  
Grup Local o activitat Horari Horari  
 obertura tancament  
 A Cines, autocines, teatres, Des de Fins a  
 auditoris, circs,  
 cinòdroms, hipòdroms,  
 velòdroms, boleres, billars,  
 trinquets, frontons, pistes   
 d'esquaix i pistes de  
 patinatge 10.00 00'30   
 B Sales de banquets, bars  
 restaurants, cafès,   
 cafeteries i similars 06.00 01.00  
 C Pubs, cafès teatre,  
 cafès concert, cafès   
 cantant, locals d'exhibicions  
 especials i locals  
 d'atraccions 12.00 02.30  
 D Sales de jocs   
 recreatius:  
 Tipus A 10.00 24.00   
 Tipus B 10.00 01.30  
 E Gimnasos  
 Instal·lacions esportives  
 sense espectadors   
 d'ús públic 06.00 00.30  
 F Sales de festes amb  
 o sense servei de cuina,   
 discoteques, sales de ball  
 amb atraccions o sense 18.00 05.00  
 G Sales de conferències,  
 Sales d'exposicions,  
 Sales polivalents o  
 locals polivalents amb  
 activitats diverses 09.00 01.00  
Horari d'estiu  
Des de l'1 de maig al 30 de setembre: Setmana Santa i Pasqua i del 22 de desembre al 6 de gener (Nadal i Reis).  
Grup Local o activitat Horari Horari  
 obertura tancament  
 A Cines, autocines, teatres,  
 auditoris, circs,  
 cinòdroms, hipòdroms,  
 velòdroms, boleres, billars,  
 trinquets, frontons, pistes   
 d'esquaix i pistes de   
 patinatge 10.00 01.30   
 B Sales de banquets, bars  
 restaurants, cafés, cafeteries  
 i similars 06.00 02.00  
 C Pubs, cafès teatre,  
 cafès concert, cafès   
 cantant, locals  
 d'exhibicions especials  
 i locals d'atraccions 12.00 03.30  
 D Sales de jocs   
 recreatius:  
 Tipus A 10.00 01.00   
 Tipus B 10.00 02.30  
 E Gimnasos  
 Instal·lacions esportives  
 sense espectadors   
 d'ús públic 06.00 01.30  
 F Sales de festes amb  
 servei de cuina o sense,  
 discoteques, sales de ball  
 amb atraccions o sense 18.00h 06.00  
 G Sales de conferències  
 Sales d'exposicions  
 Sales polivalents o  
 locals polivalents amb  
 activitats diverses 09.00 02.00  
Article segon  
Per a sales de bingo s'autoritza l'obertura a les 15.00 i el tancament a les 04.00, els divendres, dissabtes i vespres de festiu, i a les 03.00 la resta dels dies, llevat els mesos de juliol, agost i setembre que serà a les 04.00.  
Article tercer  
En els supòsits en què els ajuntaments facen ús de la facultat que els atribueix l'article cinquè del Decret del Consell de la Generalitat Valenciana, 210/1993, de 9 de novembre, pel qual es desplega reglamentàriament l'article 14 de la Llei 2/1991, de 18 de febrer, d'Espectacles, Establiments Públics i Activitats Recreatives, la banda horària sobre la qual pot oscil·lar l'ampliació a l'horari de tancament dels locals, recintes o establiments, serà la següent:  
Horari d'hivern i estiu  
Grups A, B, D, E I G, una hora com a màxim sobre els assenyalats en l'article primer com a horari de tancament en els grups de referència.  
Grups C I F, dues hores com a màxim sobre els assenyalats en l'article primer com a horari de tancament en els grups de referència.  
DISPOSICIó DEROGATòRIA  
Queden derogats els articles primer, tercer i novè de l'Ordre de 27 de desembre de 1993 (DOGV de 30.12.93).  
DISPOSICIó FINAL  
Aquesta ordre es publicarà en el Diari Oficial de la Generalitat Valenciana i entrarà en vigor a partir de l'1 de gener de 1995.  
València, 30 de desembre de 1994  
El conseller d'Administració Pública,  
LUIS BERENGUER FUSTER


Còpia Permalink ELI